اویان نیوز: ایرانین تبریز شهرینی تمثیل ائدن «تراکتورسازی» کومانداسی فوتبول اوزره آسییا چئمپیونلار لیقاسینین قروپ مرحلهسینده ایلک اویونونو کئچیریب. آ قروپوندا یئر آلان جنوبی آذربایجان کومانداسی بیرلشمیش عرب امیرلیکلرینین «ال-جزیره» کومانداسینی مغلوبیته اوغرادیب – ۳:۱.
حسابی ۳۷-جی دقیقهده مئهدی صالحی آچیب. ۶۰-جی دقیقهده جاواد کاظیمییان «تراکتورسازی»نین ایکینجی قولونو ووروب. «ال-جزیره»دن علی مابخوت ۷۹-جو دقیقهده فرقلهنسه ده، جمعی ۲ دقیقه سونرا مسعود ابراهیم زاده یئکون نتیجهنی مویینلشدیریب. ۸۳-جو دقیقهده محمد ایبراهیمی ایکینجی ساری ورقهنین آردیندان میداندان کنارلاشدیریلیب. لاکین آذربایجان تورکلرینین قورور منبیی سونادک قلبهنی الدهن وئرمییب.
قروپون دیگر ماتچیندا سعودییه عربیستانینین «ال-شاباب» و قترین «ال-جئیش» کوماندالاری اوز-اوزه گلهجک. «تراکتورسازی» ایسه نؤوبتی گؤروشونو مارتین ۱۲-ده سفرده «ال-جئیش»ا قارشی کئچیرهجک
الیتلر آز
azb_Arab azb_Arab azb_Arab azb_Arab